सोशल मीडिया स्टार किली पॉल पर हाल ही में हुए हमले से सनसनी फैल गई। पॉल को भारत में लाखों की तादाद में यूजर्स काफी पसंद करते हैं। प्रधानमंत्री नरेंद्र मोदी भी पॉल की जमकर तारीफ कर चुके हैं।
खबरों के अनुसार, तंजानिया के सोशल मीडिया स्टार किली पॉल पर 5 अज्ञात हमलावरों ने चाकू से हमला किया और लाठियों से पीटा है, जिसके कारण उन्हें 5 टांके लगाए गए हैं। चाकूबाजी की यह घटना से सोशल मीडिया पर भारतीय यूजर्स काफी नाराज दिखाई दे रहे हैं।
हमले की जानकारी खुद किली पॉल ने अपने इंस्टाग्राम अकाउंट से दी है।फिलहाल किली पॉल खतरे से बाहर हैं। पॉल के दाहिने हाथ के अंगूठे में चोट आई है।
बहरहाल किली पॉल की सेहत में सुधार है। उन्होंने हाल ही में अपना एक नया वीडियो सोशल मीडिया पर पोस्ट किया है, जिसमें वह पहले की तरह ठीक नजर आ रहे हैं।